Έπεσε και… επίσημα αυλαία στη σπουδαία καριέρα του Ερίκ Αμπιντάλ. Στο γήπεδο της Καλλονής ήρθε το «κύκνειο άσμα» του Γάλλου άσου που φόρεσε για τελευταία φορά τα ποδοσφαιρικά του παπούτσια.



Κι όπως είναι φυσικό με το αποτέλεσμα να ‘χει κριθεί, τα τελευταία λεπτά ήταν «αφιερωμένα» στον 35χρονο αστέρα.



Δευτερόλεπτα πριν ολοκληρωθεί ο αγώνας, ο παίκτης του Ολυμπιακού αποχώρησε τιμής ένεκεν και άπαντες σηκώθηκαν όρθιοι (φίλοι και των δύο ομάδων), χαρίζοντάς του standing ovation, όπως αξίζει σε τέτοιους παίκτες και -κυρίως- νικητές της ζωής.



Η συγκίνηση ήταν κάτι παραπάνω από έκδηλη, με τους ερυθρόλευκους στο τέλος του ματς να τον σηκώνουν στα χέρια τους και να τον αποχαιρετούν με τον καλύτερο τρόπο, ενώ ο ίδιος χαιρέτησε έναν προς έναν τους συμπαίκτες (και αντιπάλους), καθώς και το τεχνικό τιμ των Πειραιωτών.













































